|  |  |  |  |  |
| --- | --- | --- | --- | --- |
| **IZVJEŠĆE O PROVEDENOM SAVJETOVANJU S JAVNOŠĆU** | | | | |
| **Naziv akta o kojem je savjetovanje provedeno:**  Nacrt prijedloga Odluke o osnivanju kulturnih vijeća Grada Rijeke. | | | | |
| **Vrijeme trajanja savjetovanja**: Savjetovanje je provedeno u trajanju od 30 dana odnosno od 20. siječnja 2025. godine do 19. veljače 2025. godine. | | | | |
| **Cilj i glavne teme savjetovanja** | | Osnovni cilj savjetovanja bio je dobivanje povratnih informacija od zainteresirane javnosti u vezi predložene Odluke. | | |
| **Red. broj** | **Naziv dionika (pojedinac, organizacija, institucija)** | **Članak na koji se odnosi primjedba/**  **prijedlog** | **Tekst primjedbe/prijedloga** | **Prihvaćanje/ neprihvaćanje primjedbe ili prijedloga** |
| 1. | Denis Kirinčić,  kazališna umjetnica | U prijedlogu nije izričito navedeno na koji se članak odnosi | „Odvojite ples i pokret od dramske umjetnosti. Ples i pokret je veoma široko područje samo za sebe kao i dramska umjetnost koja je na nezavisnoj sceni u Rijeci puno manje razvijena nego ples i pokret. U području plesa i pokreta vlada stravičan umjetničko-pedagoški-kapitalistički nered zbog kojeg ispašta, između ostalog, nerazvijena nezavisna riječka dramska umjetnost. Ono što želim sugerirati je da zbog prethodno navedenog odvojite dramsku umjetnost od plesa i pokreta kako bi te je mogli ojačati u svim segmentima i kako bi te mogli unutar područja ples i pokret unijeti red kroz kvalitativne kriterije.„ | Prijedlog je razmotren ali nije prihvaćen jer je Dramska umjetnost već razdvojena od umjetnosti plesa i pokreta u  drugom dokumentu: Programu javnih potreba u kulturi Grada Rijeke - Prilogu I. „Djelatnosti i područja od interesa za Grad Rijeku koja se sufinanciraju putem javnog poziva za utvrđivanje programa kulture od interesa za Grad Rijeku iz djelatnosti kulture, umjetnosti i transverzalnih područja“ na način da su oba programska područja razdvojena i specifičnosti svake posebno opisane. Slijedom toga, za svako od ova dva područja u nadležno Kulturno vijeće bit će imenovani i stručnjaci tog profila koji će, osim što će provoditi evaluaciju programa, imati priliku i na razne druge načine utjecati na razvoj kako dramske umjetnosti, tako i umjetnosti plesa i pokreta. |
| 2. | Nerma Kreso-Kavain, kazališna umjetnica | U prijedlogu nije izričito navedeno na koji se članak odnosi | „Iako vidim kako lokalne uprave – pa i Ministarstvo – izbjegavaju unijeti u odluke osigurač koji bi zaštitio djelatnost od moguće samovolje, mislim kako bi bilo dobro ograničiti broj uzastopnih mandata članova vijeća. Moj bi prijedlog bio kako svaki član vijeća može obnašati tu fukciju – jedan mandat. Time bi se ograničila mogućnost zloporabe i afirmacije privatno i politički prihvatljivih stručnjaka. Mala smo sredina i svaku prigodu treba koristiti kako bi se smanjila mogućnost privatizacije javnog prostora i interesa.“ | Prijedlog je razmotren ali nije prihvaćen obzirom Zakon o kulturnim vijećima i financiranju javnih potreba u kulturi („Narodne novine“ RH broj 83/22) ne sadrži odredbu o ograničenju broja mandata članova Kulturnih vijeća, stoga bi bilo kakvo ograničenje u tom pogledu, sadržano u Odluci, predstavljalo postupanje protivno zakonskim odredbama, iz kojih razloga se navedeni prijedlog nije mogao prihvatiti. |
| 3. | Udruga LP Rock – Antonija Keš | U prijedlogu nije izričito navedeno na koji se članak odnosi | „Naša Udruga okuplja članove i konzumente starosne dobi u većoj mjeri 50+, čak preciznije 60+. Sa dosadašnjim radom kulturnih vijeća smo zadovoljni. Dapače, mislimo da inovacije trebaju predlagati mlađi "kulturnjaci", a na nama je prilagoditi se i prihvatiti ono što mladost smatra prihvatljivim. Ova primjedba možda i nije u suglasju s pitanjem, no ipak imam potrebu iznijeti da na području kulture u našem gradu do ovog trenutka nije donesena nova strategija kulturnog razvoja i ta stagnacija, tj. nečinjenje traje od 2020.godine, od proglašenja Rijeke EPK. Također, više od godine dana se čeka natječaj za korištenje javnih gradskih prostora namijenjenih kulturnom radu. Jesu li ova dva pitanja posljedica donošenja novog pravilnika o izboru kulturnih vijeća ili je nešto drugo posrijedi, nama malim korisnicima javnih potreba u kulturi teško je dokučiti.“ | Komentar je primljen na znanje, ali nije predmet Prijedloga odluke, razmotrit će se u daljnjem radu Upravnog odjela. |
| 4. | Udruga Diston  (glazbena djelatnost) | U prijedlogu nije izričito navedeno na koji se članak odnosi | „Nacrt akta ili dokumenta je jasan i jezgrovit.  Generalno, pojačati komunikaciju na relaciji korisnici – kulturna vijeća/Upravni odjel npr. na polugodišnjoj razini dogovoriti on-line savjetovanje/sastanak s ciljem dobivanja informacija oko provedbe, postojećih problema ili uspješnosti. Tako bi se dobio još realniji presjek stanja stvari i moglo još efikasnije reagirati, ako je potrebno. Svakako prije objave natječaja javnih potreba u kulturi. Ovo se odnosi isključivo na nezavisnu scenu, dakle izuzete su institucije u kulturi koji ionako imaju revizije i slične izvještaje. | Prijedlog je razmotren ali nije prihvaćen jer nije predmet Prijedloga odluke, već se radi o prijedlogu operativnog djelovanja upravnog odjela te se prijedlog može primijeniti u daljnjem radu. |

Tijekom savjetovanja s javnošću o Nacrtu prijedloga Odluke o osnivanju kulturnih vijeća Grada Rijeke pristigla su četiri primjedbe/prijedloga/mišljenja na Nacrt prijedloga.